CELEX: 31970R2476
Language: el
Date: 1970-12-07 00:00:00
Title: Κανονισμός (ΕΟΚ) αριθ. 2476/70 του Συμβουλίου της 7ης Δεκεμβρίου 1970 περί τροποποιήσεως του κανονισμού (ΕΟΚ) αριθ. 2517/69 «περί καθορισμού ορισμένων μέτρων εξυγιάνσεως της οπωροπαραγωγής της Κοινότητας»

Avis juridique important

|

31970R2476

Κανονισμός (ΕΟΚ) αριθ. 2476/70 του Συμβουλίου της 7ης Δεκεμβρίου 1970 περί τροποποιήσεως του κανονισμού (ΕΟΚ) αριθ. 2517/69 «περί καθορισμού ορισμένων μέτρων εξυγιάνσεως της οπωροπαραγωγής της Κοινότητας»  

Επίσημη Εφημερίδα αριθ. L 266 της 09/12/1970 σ. 0002 - 0002 Δανική ειδική έκδοση: Σειρά I Κεφάλαιο 1970(III) σ. 0736  Αγγλική ειδική έκδοση: Σειρά I Κεφάλαιο 1970(III) σ. 0830  Ελληνική ειδική έκδοση: Κεφάλαιο 03 τόμος 6 σ. 0059  Ισπανική ειδική έκδοση: Κεφάλαιο 03 τόμος 4 σ. 0081  Πορτογαλική ειδική έκδοση : Κεφάλαιο 03 τόμος 4 σ. 0081 

ΚΑΝΟΝΙΣΜΟΣ (ΕΟΚ) αριθ. 2476/70 ΤΟΥ ΣΥΜΒΟΥΛΙΟΥ της 7ης Δεκεμβρίου 1970 περί τροποποιήσεως του κανονισμού (ΕΟΚ) αριθ. 2517/69 "περί καθορισμού ορισμένων μέτρων εξυγιάνσεως της οπωροπαραγωγής της Κοινότητος"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη της Συνελεύσεως,  Εκτιμώντας:  ότι ο κανονισμός (ΕΟΚ) αριθ. 2517/69 του Συμβουλίου της 9ης Δεκεμβρίου 1969 περί καθορισμού ορισμένων μέτρων εξυγιάνσεως της οπωροπαραγωγής της Κοινότητος (1) έχει θεσπίσει καθεστώς πριμοδοτήσεων για την εκρίζωση των μηλιών, αχλαδιών και ροδακινιών- ότι, για να ευνοηθεί η πραγματοποίηση των στόχων που επιδιώκονται με τον κανονισμό αυτό, πρέπει, αφ' ενός, να αυξηθεί το μέγιστο ποσό της πριμοδοτήσεως και, αφ' ετέρου, να προβλεφθεί η πληρωμή του συνόλου της πριμοδοτήσεως όταν πραγματοποιηθεί η  εκρίζωση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 3 του κανονισμού (ΕΟΚ) αριθ. 2517/69, αντικαθίσταται από το ακόλουθο κείμενο:  "1. Το ποσό της πριμοδοτήσεως καθορίζεται σύμφωνα με τη διαδικασία που προβλέπεται στο άρθρο 13 του κανονισμού αριθ. 23 σε διαφορετικά επίπεδα, ιδίως για να ληφθεί υπόψη ο τρόπος αναπτύξεως των δένδρων. Το ποσό αυτό ανέρχεται το πολύ σε 800 λογιστικές  μονάδες ανά εκριζωθέν εκτάριο.  2. Το ποσό της πριμοδοτήσεως καταβάλλεται σε μία μόνο δόση, όταν ο αιτών προσκομίζει την απόδειξη ότι πράγματι προέβη στην εκρίζωση."  Άρθρο 2  Το κείμενο του άρθρου 6 του κανονισμού (ΕΟΚ) αριθ. 2517/69 αντικαθίσταται από το ακόλουθο κείμενο:  "Κατά τη διάρκεια των τριών τελευταίων μηνών της περιόδου που αναφέρεται στο άρθρο 2 παράγραφος 2 υπό β), τα Κράτη μέλη ελέγχουν αν ο δικαιούχος τήρησε την υποχρέωσή του να μην προβεί στην καλλιέργεια, στο πλαίσιο της εκμεταλλεύσεώς του, νέων δενδρώνων  μηλιών, αχλαδιών και ροδακινιών- ενημερώνουν την Επιτροπή περί των αποτελεσμάτων αυτού του ελέγχου.  Αν δεν τηρήθηκε η υποχρέωση αυτή, τα Κράτη μέλη προβαίνουν σε είσπραξη της πριμοδοτήσεως με την επιφύλαξη ενδεχομένων ποινικών κυρώσεων."  Άρθρο 3  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Τίθεται σε ισχύ από την 1η Ιανουαρίου 1970.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Δεκεμβρίου 1970.  Για το Συμβούλιο Ο Πρόεδρος G. LEBER  (1) ΕΕ αριθ. Ν 318 της 18.12.1969, σ. 15.